“หุ้นเอเชีย” ผันผวน นักลงทุนรอผลประชุม “แบงก์ชาติญี่ปุ่น”
“ตลาดหุ้นเอเชีย” เปิดผันผวน! นักลงทุนรอผลการประชุมนโยบายการเงินของธนาคารกลางญี่ปุ่นวันนี้
“ตลาดหุ้นเอเชีย” เปิดผันผวน! นักลงทุนรอผลการประชุมนโยบายการเงินของธนาคารกลางญี่ปุ่นวันนี้
18 ม.ค. 2566

ผู้สื่อข่าวรายงานว่า ตลาดหุ้นเอเชียเปิดผสมผสานในวันนี้ (18 ม.ค.) ขณะที่นักลงทุนรอคอยผลการประชุมนโยบายการเงินของธนาคารกลางญี่ปุ่น (BOJ) ในวันนี้
ดัชนี NIKKEI 225 ตลาดหุ้นญี่ปุ่นเปิดวันนี้ที่ 26,251.34 จุด เพิ่มขึ้น 112.66 จุด หรือ +0.43%, ดัชนี HSI ตลาดหุ้นฮ่องกงเปิดวันนี้ที่ 21,514.80 จุด ลดลง 62.84 จุด หรือ -0.29% และดัชนี SSE Composite ตลาดหุ้นจีนเปิดวันนี้ที่ 3,227.59 จุด เพิ่มขึ้น 3.35 จุด หรือ +0.10%
โดย BOJ เตรียมประกาศผลการประชุมนโยบายการเงินในวันนี้ ขณะที่ผลตอบแทนพันธบัตรรัฐบาลเคลื่อนไหวในระดับสูงและเงินเยนแข็งค่า เนื่องจากนักเศรษฐศาสตร์บางรายคาดการณ์ว่า BOJ จะยกเลิกนโยบายควบคุมผลตอบแทนพันธบัตรรัฐบาล
ด้านตลาดหุ้นสหรัฐปรับตัวลดลงในวันอังคาร (17 ม.ค) เนื่องจากนักลงทุนผิดหวังกับผลประกอบการของธนาคารโกลด์แมน แซคส์ที่ออกมาต่ำกว่าคาดการณ์ อย่างไรก็ดี การพุ่งขึ้นของราคาหุ้นเทสลาเป็นปัจจัยหนุนดัชนี Nasdaq ปิดในแดนบวก